smcproject/ml-wiki-sentences huggingface dataset:
ഇന്ത്യയിലെ കേന്ദ്രസർക്കാറിന്റെ വ്യവസായമന്ത്രാലയത്തിനു കീഴിൽ പ്രവർത്തിക്കുന്ന ഇന്ത്യ ട്രേഡ് പ്രോമോഷൻ ഓർഗനൈസേഷൻ ആണ്‌ ഇതിന്റെ മേൽനോട്ടം വഹിക്കുന്നത്.
ചെറിയ ചെറിയ കെട്ടിടങ്ങളായി തിരിച്ചിരിക്കുന്ന ഈ മൈതാനം ഒട്ടേറെ ദേശീയ, അന്താരാഷ്ട്ര പ്രദർശനങ്ങൾക്ക് വേദിയാകാറുണ്ട്.
ഇവിടെ സ്ഥിരമായുള്ള അഞ്ച് പ്രദർശനശാലകളും കൂടാതെ ഏതു തരത്തിലുമുള്ള പ്രദർശനങ്ങൾക്കും അനുയോജ്യമായ കെട്ടിടങ്ങളും ഉണ്ട്.
നെഹ്രു പവലിയൻ , അറ്റോമിക് എനർജി പവലിയൻ , ഡിഫൻസ് പവലിയൻ എന്നിവ സ്ഥിരമായി ഇവിടെ സ്ഥാപിച്ചിരിക്കുന്ന ഹാളുകളിൽ ഉൾപ്പെടുന്നതാ‍ണ്.
149 ഏക്കറോളം (61,290 ചതുരശ്രമീറ്റർ) പരന്നു കിടക്കുന്ന ഈ മൈതാനത്തിൽ ആകെ 16 കെട്ടിടങ്ങളും, 10,000 ചതുരശ്രമീറ്റർ തുറന്ന പ്രദർശനയോഗ്യമായ സ്ഥലവും ഉണ്ട്.
1972ൽ അന്താരാഷ്ട്ര വില്പനമേളയോടനുബന്ധിച്ചാണ് പ്രഗതി മൈദാൻ സ്ഥാപിക്കപ്പെട്ടത്.
പ്രധാന മേളകളും പ്രദർനങ്ങളും
വർഷം തോറും ഇവിടെ സ്ഥിരം നടക്കാറുള്ള സ്ഥിരം പ്രദർശനങ്ങളിൽ ചിലത് താഴെ പറയുന്നവയാണ്.
ഇന്ത്യ അന്താരാഷ്ട്ര വാണിജ്യമേള ലോക പുസ്തകമേള ന്യൂ ഡെൽഹി വാഹനപ്രദർശനമേള ചിത്രങ്ങൾ ഹാൾ 14 നകത്ത് ഒരു മേളക്കിടയിൽ പ്രഗതി മൈതാനത്തിനകത്തെ തടാകം ഹാൾ -1 ലെ ദൃശ്യം ഹാൾ-14 ഹാൾ-18 ൽ നിന്ന് ഹാൾ-18 മറ്റൊരു ദൃശ്യം ഹാൾ-18 ൽ നിന്ൻ 2008 ലെ ഐ.ഐ.ടി.എഫ്. ട്രേഡ് ഫെയറിൽ പഞ്ചാബ് പവലിയൻ നടുതടാകം 2008 ലെ ഐ.ഐ.ടി.എഫ്. ട്രേഡ് ഫെയറിൽ ഡെൽഹി പവലിയൻ 2008 ലെ ഐ.ഐ.ടി.എഫ്. ട്രേഡ് ഫെയറിൽ സെന്റർ സ്റ്റേജിലെ ഒരു പരിപാടി എത്തിച്ചേരാനുള്ള വഴി‍ നിസ്സാമുദ്ദീൻ റെയിൽ‌വേ സ്റ്റേഷനിൽ നിന്നും 3 കി.
മി. ഡെൽഹി അന്താരാഷ്ട്ര വിമാനത്താവളത്തിൽ നിന്നും 15കി.
മി ഡെൽഹി അന്തർസംസ്ഥാന ബസ് ടെർമിനലിൽ നിന്നും 8 കി.
മി ഡെൽഹി മെട്രോ റെയിൽ‌വേക്ക് പ്രഗതി മൈതാനത്തിനകത്ത് തന്നെ ഒരു സ്റ്റേഷൻ ഉണ്ട്.
അവലംബം പുറത്തേക്കുള്ള കണ്ണികൾ ഇന്ത്യ ട്രേഡ് പ്രോമോഷൻ ഓർഗനൈസേഷൻ - ഔദ്യോഗിക വെബ് സൈറ്റ് CIIയുടേ ഇന്ത്യൻ വില്പനമേളയെ കുറിച്ച് Archived 2007-05-02 at Archive.is ഇന്ത്യൻ വില്പനമേള Archived 2017-07-14 at the Wayback Machine .
Wikimedia Commons has media related to Category:Pragati_Maidan .
പ്രഗ്യാൻ ഓജ ഇംഗ്ലീഷ് വിലാസം https://ml.wikipedia.org/wiki/Pragyan_Ojha
പ്രഗ്യാൻ പ്രയാഷ് ഓജ ഉച്ചാരണം ⓘ (ജനനം: 5 സെപ്റ്റംബർ 1986, ഒറീസ , ഇന്ത്യ ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്.
ഒരു ഇടംകൈയ്യൻ ബാറ്റ്സ്മാനും, ഇടംകൈയ്യൻ സ്ലോ സ്പിൻ ബൗളറുമാണ് അദ്ദേഹം.
ആഭ്യന്തര ക്രിക്കറ്റിൽ ഹൈദരാബാദിനെയും , ഐ.പി.എൽ.ൽ മുംബൈ ഇന്ത്യൻസ് ടീമിനെയുമാണ് അദ്ദേഹം പ്രതിനിധീകരിക്കുന്നത്.
രഞ്ജി ട്രോഫിയിലെയും , ഐ.പി.എല്ലിലെയും മികച്ച പ്രകടനത്തിലൂടെയാണ് അദ്ദേഹം ദേശീയ ടീമിൽ ഇടം നേടിയത്.
ഐ.പി.എല്ലിന്റെ മൂന്നാം സീസണിൽ ഏറ്റവും അധികം വിക്കറ്റുകൾ നേടിയ കളിക്കാരനായിരുന്നു അദ്ദേഹം.
പുറത്തേക്കുള്ള കണ്ണികൾ പ്രഗ്യാൻ ഓജ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
പ്രഗ്യാൻ ഓജ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
പ്രഗ്യാൻ ഓജ ട്വിറ്ററിൽ അവലംബം
പ്രക്ഷുബ്ദ്ധ തിരമാല ഇംഗ്ലീഷ് വിലാസം https://ml.wikipedia.org/wiki/Breaking_wave പൊട്ടിത്തകരുന്ന ഒരു വലിയ പ്രക്ഷുബ്ധ്ധ തിരമാല
ഒരു പരിധിയിലധികം ഉയർന്നു് പൊട്ടിതകരുന്ന തിരമാലകളെയാണു് പ്രക്ഷുബ്ധ്ധ തിരമാലകൾ എന്നു് പറയുന്നതു്.
ഇതുമൂലം തരംഗത്തിലെ ഗതികോർജ്ജം  പ്രക്ഷുബ്ധ്ധമായ ഗതികോർജ്ജമായി മാറുന്നു അവലംബം
പ്രഗ്യ സിങ് ഠാക്കൂർ ഇംഗ്ലീഷ് വിലാസം https://ml.wikipedia.org/wiki/Pragya_Singh_Thakur
പ്രഗ്യ സിങ് ഠാക്കൂർ ( സാധ്വി പ്രഗ്യ എന്നും അറിയപ്പെടുന്നു) ഒരു രാഷ്ട്രീയ പ്രവർത്തകയും ഭാരതീയ ജനതാ പാർട്ടിയുടെ നേതാവും പാർലമെൻ്റംഗവുമാണ്.
ഭോപ്പാൽ നിയോജകമണ്ഡലത്തെ ലോക്സഭയിൽ പ്രതിനിധീകരിക്കുന്നത് ഇവരാണ്.
അഭിനവ് ഭാരത് എന്ന സംഘടനയുടെ നേതവായിരുന്ന ഇവർ മാലേഗാവ് സ്ഫോടനക്കേസിൽ പ്രതിചേർക്കപ്പെട്ടതോടെ ദേശീയതലത്തിൽ ശ്രദ്ധിക്കപ്പെട്ടു.
പ്രഗ്യ സിങ് എ.ബി.വി.പി. , രാഷ്ട്രവാദി സേന, ഹിന്ദു ജാഗരൺ മഞ്ച്, ദുർഗ്ഗാവാഹിനി തുടങ്ങിയ ഹിന്ദു സംഘടനകളിൽ പ്രവർത്തിച്ചിട്ടുണ്ട്.
കൂടാതെ വന്ദേമാതരം ജൻ കല്യാൺ സമിതി എന്ന സംഘ് പരിവാർ സംഘടനയുടെ സ്ഥാപകാംഗമാണ് .
2002, 2007 വർഷങ്ങളിൽ നടന്ന ഗുജറാത്ത് തിരഞ്ഞെടുപ്പിൽ ബി.ജെ.പിക്കുവേണ്ടി ഇവർ പ്രചരണം നടത്തിയിരുന്നു.
മാലേഗാവ് സ്ഫോടനക്കേസുമായി ബന്ധപ്പെട്ട് അറസ്റ്റിലായ പ്രഗ്യയുമായുള്ള ബന്ധം ബി.ജെ.പി നേതാക്കൾ നിഷേധിച്ചുവെങ്കിലും ഉന്നത ബി.ജെ.പി നേതാക്കളുമായി പ്രഗ്യയ്ക്കുള്ള ബന്ധം വെളിവാകുന്ന വീഡിയോ ടേപ്പുകൾ പുറത്തിറങ്ങി .
മാലേഗാവ് സ്ഫോടന കേസ്
മുസ്‌ലിംകളോടുള്ള പ്രതികാരമായി 2008 സെപ്റ്റംബർ 29-ന് മഹാരാഷ്ട്രയിലെ മാലേഗാവിൽ മോട്ടോർ സൈക്കിൾ ഉപയോഗിച്ച് റമദാൻ മാസം രാത്രി പ്രാർഥന കഴിഞ്ഞുവരുന്ന മുസ്‌ലിംകളെ ഉന്നം വച്ച് സ്ഫോടനം നടത്തിയതിലെ പ്രധാനപ്രതിയാണ് പ്രഗ്യയെന്ന് മുംബൈ ഭീകരവിരുദ്ധസേന(എ.ടി.എസ്) ആരോപിച്ചു.
പ്രഗ്യയുടെ പേരിലുള്ള ഈ മോട്ടോർസൈക്കിളാണ് അവർക്കെതിരേയുള്ള പ്രധാന തെളിവായത് .
രാജസ്ഥാനിലെ   അജ്മീരിലും ഗുജറാത്തിലെ നന്ദേടിലും നടന്ന സ്ഫോടനങ്ങളിലും ഇവർക്ക് പങ്കുണ്ടെന്ന് ഭീകരവിരുദ്ധസേന ആരോപിക്കുന്നു.
കുറ്റപത്രം
2009 ജനുവരി19 പ്രഗ്യയ്ക്കെതിരിലുള്ള 4000 പേജ് അടങ്ങുന്ന കുറ്റപത്രം കോടതിയിൽ സമർപ്പിക്കപ്പെട്ടു.
പ്രഗ്യയും ലഫ്.
കേണൽ പ്രസാദ് പുരോഹിതും ചേർന്നാണ് സ്ഫോടനത്തിന് ആസൂത്രണം നൽകിയതെന്ന് കുറ്റപത്രത്തിൽ പറയുന്നു.
തുടർന്ന് ഇവരെ കോടതി റിമാന്റ് ചെയ്തു.
ഒൻപതു വർഷം ജയിലിൽ കഴിഞ്ഞ തീവ്രവാദി ബിജെപി ഭരണത്തിൽ കാൻസർ ബാധിത ആണ് എന്ന പേരിൽ വൻ ഇളവുകളോടെ ജയിലിൽ നിന്നും ഇറങ്ങി .
ബിജെപി അവരെ ലോക്സഭാ തെരഞ്ഞെടുപ്പിൽ മത്സരിപ്പിച്ചു .
അവർ കടുത്ത വർഗീയത പ്രചരണത്തിനു ഉപയോഗിച്ച് വിജയിച്ചു .
അവലംബം ↑ ↑ http://www.youtube.com/watch?v=rri0Noktjuw ↑ ↑ http://timesofindia.indiatimes.com/articleshow/3715111.cms ↑ http://www.zeenews.com/nation/2009-01-20/500297news.html പുറം കണ്ണികൾ Tehelka.com Archived 2012-03-08 at the Wayback Machine .
https://www.youtube.com/watch?v=6dnCOCSebvo
പ്രഗതി സിംഗ്
പ്രഗതി സിംഗ് ഒരു ഇന്ത്യൻ ഡോക്ടറും പൊതുജനാരോഗ്യ ഉദ്യോഗസ്ഥനും ആക്ടിവിസ്റ്റുമാണ്.
ഇന്ത്യൻ അലൈംഗിക സമൂഹത്തിലെ പ്രവർത്തനത്തിനും വിഷയത്തെക്കുറിച്ചുള്ള ഗവേഷണത്തിനും അവർ അറിയപ്പെടുന്നു.
ബിബിസിയുടെ 2019 -ലെ ലോകമെമ്പാടുമുള്ള പ്രചോദനവും സ്വാധീനവുമുള്ള 100 സ്ത്രീകളുടെ പട്ടികയിൽ അവർ ഇടംപിടിച്ചു.
സിംഗ് വളർന്നത് ഡൽഹിയിലാണ് .
2011 ൽ മൗലാന ആസാദ് മെഡിക്കൽ കോളേജിൽ നിന്ന് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി ബിരുദം നേടി .
സിംഗ് ഒരു മെഡിക്കൽ ഡോക്ടറാണ്, കൂടാതെ ഇന്ത്യയിലെ മാതൃ, ശിശു, പ്രത്യുൽപാദന ആരോഗ്യ മേഖലകളിൽ പൊതുജനാരോഗ്യ പ്രൊഫഷണലായും പ്രവർത്തിച്ചിട്ടുണ്ട്.
ഇന്റർനാഷണൽ എസ്ഒഎസ്, ലോകാരോഗ്യ സംഘടന തുടങ്ങിയ സംഘടനകളിൽ അവർ പ്രവർത്തിച്ചിട്ടുണ്ട്.
2014-ൽ, അലൈംഗികമെന്ന് തിരിച്ചറിയുന്ന ഇന്ത്യക്കാർക്കായി ഓൺലൈനിൽ നിലവിൽ കമ്മ്യൂണിറ്റികളൊന്നുമില്ലെന്ന് സിംഗ് കണ്ടെത്തി.
ഇതിന്റെ ഫലമായി, അവർ ഫേസ്ബുക്കിൽ ' ഇന്ത്യൻ ഏസസ് ' എന്ന സ്വയം/ഫണ്ടില്ലാത്ത ഗ്രൂപ്പ് സ്ഥാപിച്ചു, കാലക്രമേണ 3000+ അംഗങ്ങളുടെ ഒരു കമ്മ്യൂണിറ്റി ആയി മാറി അത്
2017-ൽ, ഒരു ദിവസം ഒരു മൊബൈൽ ആപ്പായി മാറുക എന്ന ലക്ഷ്യത്തോടെ, ഇന്ത്യൻ എയ്‌സ് പോലെയുള്ള ഫേസ്ബുക്കിലൂടെ ഗൂഗിൾ ഫോം പ്രചരിച്ചിരുന്ന ഒരു ഗൂഗിൾ ഫോം 'പ്ലോട്ടോനിസിറ്റി' എന്ന സുഹൃത്ത് കണ്ടെത്തൽ സേവനം സിംഗ് ആരംഭിച്ചു.
ലൈംഗികേതര ബന്ധം അന്വേഷിക്കുന്ന ആളുകളുമായി പൊരുത്തപ്പെടുന്ന ഒരു പ്ലാറ്റ്ഫോം എന്നതായിരുന്നു ഉദ്ദേശ്യം.
ബന്ധങ്ങൾ കണ്ടെത്തുന്നതിന് സഹായം ആവശ്യമുള്ളവരും വിവാഹം കഴിക്കാൻ കുടുംബം നിർബന്ധിക്കുന്ന മറ്റുള്ളവരും ഓൺലൈനിൽ പതിവായി സന്ദേശങ്ങൾ അയച്ചതാണ് ഇതിന് പ്രചോദനം.
ഒരു വ്യക്തിയുടെ ലൈംഗികതയുടെ ഗ്രേഡിയൻറ് മുതൽ അവരുടെ രാഷ്ട്രീയ നിലപാടുകൾ വരെയുള്ള ഘടകങ്ങളുടെ ഒരു വലിയ ശ്രേണി ഇത് സർവേ ചെയ്തു.
രണ്ട് ദിവസത്തിനുള്ളിൽ ഒന്നിലധികം രാജ്യങ്ങളിൽ നിന്ന് 300-ലധികം എൻട്രികളുള്ള ഫോമിനോട് താൽപ്പര്യം അതിവേഗം വർധിച്ചതിനാൽ, കൂടുതൽ ആളുകളെ ഉൾക്കൊള്ളാൻ കഴിയുന്ന ഒരു രീതി സൃഷ്ടിക്കുന്നതിന് ഇത് അടച്ചുപൂട്ടി.
അതിനുശേഷം അവൾ ഡൽഹി , ബെംഗളൂരു , മുംബൈ എന്നിവിടങ്ങളിൽ പ്ലാറ്റോണിസിറ്റിയുടെ അതേ പേരിൽ 'ഓഫ്‌ലൈൻ മീറ്റപ്പുകൾ' സംഘടിപ്പിച്ചു, സ്പീഡ് ഡേറ്റിംഗിലും കമ്മ്യൂണിറ്റികൾ കെട്ടിപ്പടുക്കുന്നതിനും സഹായിക്കുന്നു.
അസെക്ഷ്വൽ എന്ന് തിരിച്ചറിയുന്നവരെ തങ്ങൾ ഒറ്റയ്ക്കല്ലെന്ന് അറിയാൻ ഈ കൂട്ടായ്മകൾ സഹായിക്കുന്നു.
പേയ്‌മെന്റിന്റെ കാര്യം വരുമ്പോൾ, നിങ്ങൾക്ക് മാതൃകയാക്കാൻ കഴിയുന്ന ശമ്പളത്തിന് കീഴിൽ അവൾ അത് പ്രവർത്തിപ്പിക്കുന്നു.
അതേ വർഷം തന്നെ, പ്രാഗിൽ നടന്ന വേൾഡ് അസോസിയേഷൻ ഓഫ് സെക്ഷ്വൽ ഹെൽത്ത് കോൺഗ്രസിൽ അലൈംഗികതയെക്കുറിച്ചുള്ള സിങ്ങിന്റെ ഗവേഷണ പഠനം തിരഞ്ഞെടുത്ത് അവതരിപ്പിക്കപ്പെട്ടു.
ഈ പഠനത്തിന്റെ കണ്ടെത്തലുകൾ പിന്നീട് ജേണൽ ഓഫ് സെക്ഷ്വൽ മെഡിസിനിൽ പ്രസിദ്ധീകരിച്ചു.
2019-ലെ കണക്കനുസരിച്ച്, ലൈംഗികത വർക്ക്ഷോപ്പുകൾ, സ്പീഡ് ഡേറ്റിംഗ് ഇവന്റുകൾ, ഗ്രൂപ്പ് കൗൺസിലിംഗ് സെഷനുകൾ, അലൈംഗിക കമ്മ്യൂണിറ്റികൾക്കായി അവബോധം വളർത്തുന്നതിനും സഹായിക്കുന്നതിനും സിംഗ് തുടരുന്നു.
വിപുലമായ ഗവേഷണത്തിന് ശേഷം, അവൾ "സമഗ്ര ലൈംഗികത മോഡൽ" വികസിപ്പിച്ചെടുത്തു.
ഈ മാതൃക ലൈംഗികതയെ ഒരു ലൈംഗിക ഐഡന്റിറ്റി രൂപപ്പെടുത്തുന്ന എട്ട് കേന്ദ്ര ഘടകങ്ങളായി വേർതിരിക്കുന്നു.
ഈ ശിൽപശാലകൾ മെഡിക്കൽ കോളേജുകളിൽ എത്തിക്കുക, തന്റെ വിഷയങ്ങളെ കൂടുതൽ ഡോക്ടർമാരുടെ കണ്ണിലെത്തിക്കുക എന്നതാണ് അവളുടെ ഭാവി ലക്ഷ്യങ്ങളിലൊന്ന്.
2014-ൽ, സിംഗ് 'അസെക്ഷ്വൽ' എന്ന പദം കാണുകയും ഉടനടി അത് തിരിച്ചറിയുകയും കൂടുതൽ വ്യക്തമായി ചാര അസെക്ഷ്വൽ എന്ന് തിരിച്ചറിയുകയും ചെയ്തു.
റഫറൻസുകൾ ↑ ↑ {{ cite web }} :  CS1 maint: multiple names: authors list ( link ) ↑ ↑ ↑ ↑ {{ cite web }} :  CS1 maint: multiple names: authors list ( link ) {{ cite web }} : CS1 maint: uses authors parameter ( link ) ↑ ↑ ↑ {{ cite web }} :  CS1 maint: multiple names: authors list ( link ) {{ cite web }} : CS1 maint: uses authors parameter ( link ) ↑ ↑ ↑ ↑ {{ cite web }} :  CS1 maint: multiple names: authors list ( link ) {{ cite web }} : CS1 maint: uses authors parameter ( link ) ബാഹ്യ ലിങ്കുകൾ ഇന്ത്യൻ ഏസസ് വെബ്സൈറ്റ് ഇന്ത്യൻ ഏസസ് ഫേസ്ബുക്ക് പേജ് സിംഗിന്റെ "സ്വയം തിരിച്ചറിയപ്പെട്ട 'അലൈംഗിക' ആളുകളിൽ നിരീക്ഷിക്കപ്പെട്ട പ്രവണതകളുടെ ഒരു പഠനം"
മങ്കട ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mankada_Gramapanchayat
മലപ്പുറം ജില്ലയിലെ പെരിന്തൽമണ്ണ താലൂക്കിൽ, മങ്കട ബ്ളോക്കിലാണ് മങ്കട ഗ്രാമപഞ്ചായത്ത് സ്ഥിതിചെയ്യുന്നത്.
1954-ൽ രൂപീകൃതമായ മങ്കട ഗ്രാമപഞ്ചായത്തിന് 31.33 ചതുരശ്രകിലോമീറ്റർ വിസ്തീർണ്ണമുണ്ട്.
ഈ ഗ്രാമപഞ്ചായത്തിന് 18 വാർഡുകളാണുള്ളത്.
അതിരുകൾ കിഴക്ക് - അങ്ങാടിപ്പുറം, കീഴാറ്റൂർ പഞ്ചായത്തുകൾ പടിഞ്ഞാറ് – മക്കരപറമ്പ്, കൂട്ടിലങ്ങാടി പഞ്ചായത്തുകൾ തെക്ക്‌ - അങ്ങാടിപ്പുറം, പുഴക്കാട്ടിരി പഞ്ചായത്തുകൾ വടക്ക് – കൂട്ടിലങ്ങാടി, ആനക്കയം പഞ്ചായത്തുകൾ വാർഡുകൾ വെളളില യു കെ പടി വെളളില നിരവ് കോഴിക്കോട്ടുപറമ്പ് കടന്നമണ്ണ വേരുംപുലാക്കൽ ചേരിയം വെസ്റ്റ് ചേരിയം ഈസ്റ്റ് കൂട്ടിൽ വെസ്റ്റ് കൂട്ടിൽ ഈസ്റ്റ് പുളിക്കൽ പറമ്പ് ഞാറക്കാട് മങ്കട ടൗൺ മങ്കട കർക്കിടകം കരിമ്പനകുണ്ട് മഞ്ചേരിതോട് വെളളില പുത്തൻവീട് വെളളില തച്ചോത്ത് സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് മങ്കട വിസ്തീര്ണ്ണം 31.33 ചതുരശ്ര കിലോമീറ്റർ ജനസംഖ്യ 23,921 പുരുഷന്മാർ 11,658 സ്ത്രീകൾ 12,263 ജനസാന്ദ്രത 764 സ്ത്രീ : പുരുഷ അനുപാതം 1051 സാക്ഷരത 92.6% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/mankadapanchayat Archived 2013-11-30 at the Wayback Machine .
മങ്കട ടി. അബ്ദുൽ അസീസ് ഇംഗ്ലീഷ് വിലാസം https://ml.wikipedia.org/wiki/Mankada_T.
_Abdul_Azeez
ചരിത്രകാരൻ, ഇസ്ലാമിക പണ്ഡിതൻ, അറബി ഭാഷാഗവേഷകൻ, അദ്ധ്യാപകൻ എന്നീ നിലകളിൽ അറിയപ്പെട്ട വ്യക്തിയായിരുന്നു മങ്കട ടി. അബ്ദുൽ അസീസ് മൗലവി .
ആശയപരമായി മുസ്ലിം ലീഗിനോടും മുജാഹിദ് പ്രസ്ഥാനത്തോടും ശക്തമായ ആഭിമുഖ്യം പുലർത്തി മങ്കട മൗലവി.
അറബിക് അദ്ധ്യാപകനായി കേരളത്തിലെ വിവധ സ്കൂളുകളിലും കോളേജുകളിലും സേവനമനുഷ്ഠിച്ചിട്ടുണ്ട്.
കാലിക്കറ്റ് സർ‌വകലാശാലയുടെ അറബിക് ടെക്സ്റ്റ് ബുക് എക്സ്പെർട്ട് കമ്മിറ്റിയിൽ അംഗമായിരുന്നു.
ചന്ദ്രിക പത്രത്തിന്റെ മുഖ്യപത്രാധിപരും വർത്തമാനം പത്രത്തിന്റെ മാനേജിംഗ് എഡിറ്ററായും സേവനമനുഷ്ഠിച്ചു.
1931 ജൂലൈ 15 ന്‌ മങ്കട തയ്യിൽ കമ്മാലി മുസ്ല്യാരുടെ മകനായി ജനനം.
റൗദത്തുൽ ഉലൂം അറബിക് കോളേജിൽ നിന്ന് അഫ്‌ളലുൽ ഉലമ പസ്സായ അസീസ് മൗലവി, അലീഗഡ് മുസ്ലിം സർ‌വകലാശാലയിൽ നിന്ന് എം.എ. യും കരസ്ഥമാക്കി.
റൗദത്തുൽ ഉലൂം അറബിക് കോളേജ്, പെരിന്തൽമണ്ണ ഗവ.
ഹൈസ്കൂൾ, കോഴിക്കോട് ഗവ.
ആർട്ട്സ് കോളേജ്, പൊന്നാനി എം.ഇ.
എസ്. കോളേജ് , മമ്പാട് എം.ഇ.
എസ്. കോളേജ് എന്നിവിടങ്ങളിൽ അറബിക് ഭാഷാദ്ധ്യാപകനായി ജോലിചെയ്തു.
കോഴിക്കോട് സർ‌വകലാശാല ബോർഡ് ഓഫ് സ്റ്റഡീസ് ചെയർമാൻ, ഫാക്കൽറ്റി ഓഫ് ലാംങ്കേജ്സ് അംഗം, യൂണിവേഴ്സിറ്റി ഇസ്ലാമിക് ചെയർ പ്രൊഫസർ, മഹാത്മാഗാന്ധി യൂണിവേഴ്സിറ്റി ബോർഡ് ഓഫ് സ്റ്റഡീസ് അംഗം എന്നീ പദവികൾ വഹിച്ചു.
2007 ആഗസ്റ്റ് 12 നു തന്റെ 76-ആം വയസ്സിൽ മരണപ്പെട്ടു.
ഗ്രന്ഥങ്ങൾ ഇബ്നു ബത്തൂതയുടെ സഞ്ചാരകഥ കേരള മുസ്ലിം ചരിത്രം:കാണാത്ത കണ്ണികൾ സാമൂതിരിക്ക് സമർപ്പിച്ച അറബി മഹാകാവ്യം ഗാന്ധിജിയുടെ മതമൗലികവാദം ഒരു വിലയിരുത്തൽ ആവിഷ്കാര സ്വാതന്ത്ര്യം:ഒരു ചർച്ച മുസ്ലിം ചിന്താപ്രസ്ഥാനങ്ങൾ എന്റെ സൗദീ കാഴ്ച അവലംബം പുറം കണ്ണി യൂറ്റ്യൂബിൽ മങ്കട അസീസ് മൗലവിയുടെ പ്രഭാഷണം
മങ്കട രവിവർമ ഇംഗ്ലീഷ് വിലാസം https://ml.wikipedia.org/wiki/Mankada_Ravivarma
മലയാളചലച്ചിത്രരംഗത്തെ ഒരു ഛായാഗ്രാഹകനായിരുന്നു.
മങ്കട രവിവർമ്മ എന്ന എം.സി. രവിവർമ്മ രാജ (1926 ജൂൺ 4 - 2010 നവംബർ 22) ജീവിതരേഖ
1926 ജൂൺ 4-ന് മലപ്പുറം ജില്ലയിലെ മങ്കടയിൽ ജനിച്ചു.
എം.സി. കുഞ്ഞിക്കാവ് തമ്പുരാട്ടി, എ.എം. പരമേശ്വരൻ ഭട്ടതിരിപ്പാട് എന്നിവരായിരുന്നു മാതാപിതാക്കൾ.
പൂനെ ഫിലിം ഇൻസ്റ്റിറ്റ്യൂട്ടിൽ നിന്ന് ഛായാഗ്രഹണവും ശബ്ദലേഖനവും പഠിച്ചു.
ബോംബെ ഫിലിംസ് ഡിവിഷനിലും പരിശീലനം നേടി.
അവൾ എന്ന ചിത്രത്തിന് ഛായാഗ്രഹണം നിർവ്വഹിച്ചുകൊണ്ടാണ് മലയാളചലച്ചിത്രരംഗത്തേക്ക് കടന്നുവന്നത്.
വിഖ്യാതചലചിത്ര സംവിധായകൻ അടൂർ ഗോപാലകൃഷ്ണന്റെ ചിത്രങ്ങൾക്ക് വേണ്ടി ഒരുക്കിയ ദൃശ്യങ്ങളാണ് അദ്ദേഹത്തെ ഏറെ പ്രശസ്തനാക്കിയത്.
1970-ൽ ഓളവും തീരവും എന്ന ചിത്രത്തിലൂടെ ഛായാഗ്രഹണത്തിനുള്ള സംസ്ഥാന ചലച്ചിത്രപുരസ്കാരം ആദ്യമായി നേടി.
തുടർന്ന് 1972, 1974, 1981, 1983, 1984, 2002 എന്നീ വർഷങ്ങളിലും ഇതേ പുരസ്കാരം നേടി.
രവിവർമ്മ എഴുതിയ ചിത്രം ചലച്ചിത്ര ത്തിന് ചലച്ചിത്രത്തെക്കുറിച്ചുള്ള മികച്ച ഗ്രന്ഥത്തിനുള്ള 1986-ലെ സംസ്ഥാനപുരസ്കാരം ലഭിച്ചു.
സ്വയംവരത്തിന്റെ ഛായാഗ്രഹണത്തിന് 1973-ലെ ദേശീയപുരസ്കാരവും അദ്ദേഹത്തെ തേടിയെത്തി.
നോക്കുകുത്തി(1984) , കുഞ്ഞിക്കൂനൻ അവലംബം ആവശ്യമാണ് ] (1989) എന്നീ ചലച്ചിത്രം സംവിധാനം ചെയ്തതിന് ദേശീയ ചലച്ചിത്രപുരസ്കാരജൂറിയുടെ പ്രത്യേക പരാമർശവും ലഭിച്ചിട്ടുണ്ട്.
മലയാളചലച്ചിത്രരംഗത്തിന് അദ്ദേഹം നൽകിയ സമഗ്രസംഭാവനകളെ മാനിച്ച് കേരളസർക്കാർ മങ്കട രവിവർമ്മയെ 2006-ലെ ജെ.സി. ദാനിയേൽ പുരസ്കാരം നൽകി ആദരിച്ചു.
ആജീവനാന്തം അവിവാഹിതനായിരുന്ന രവിവർമ്മ, 2010 നവംബർ 22-ന് ചെന്നൈയിലെ സഹോദരിയുടെ വസതിയിൽ വച്ച് അന്തരിച്ചു.
ദീർഘകാലം അൽഷിമേഴ്സ് രോഗബാധിതനായിരുന്നു അദ്ദേഹം.
പുരസ്കാരങ്ങൾ 1970: മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം - ഓളവും തീരവും (1969) 1972: മികച്ച ഛായാഗ്രഹണത്തിനുള്ള ദേശീയ പുരസ്കാരം - സ്വയംവരം (1972) 1972:  മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം - സ്വയംവരം (1972) 1981: മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം - എലിപ്പത്തായം (1972) 1983: ദേശീയ Film Award – Special Jury Award / Special Mention (Feature Film) - നോക്കുകുത്തി(1988) 1983: മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം - നോക്കുകുത്തി(1988) 1984: മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം - മുഖാമുഖം (1984) 2002: മികച്ച ഛായാഗ്രഹണത്തിനുള്ള കേരള സംസ്ഥാന ചലച്ചിത്രപുരസ്കാരം - നിഴൽക്കുത്ത് (2003) 2005: ജെ.സി. ഡാനിയേൽ]] (Honorary) സിനിമയെ കുറിച്ചുള്ള മികച്ച പൂസ്തകത്തിനുള്ള കേരള സംസ്ഥാന ചലച്ചിത്രപുരസ്കാരം - ചിത്രം ചലച്ചിത്രം കഥാചിത്രം ഛായാഗ്രാഹകനായി അവൾ(1967) സംവിധാനം-പി.
എ. അസ്സീസ് ഓളവും തീരവും (1969) സംവിധാനം- പി.എൻ. മേനൊൻ സ്വയംവരം (1972)സംവിധാനം- അടൂർ ഗോപാലകൃഷ്ണൻ ഉത്തരായനം (1974) സംവിധാനം- ജി. അരവിന്ദൻ കൊടിയേറ്റം (1977)സംവിധാനം- അടൂർ ഗോപാലകൃഷ്ണൻ എലിപ്പത്തായം (1981) സംവിധാനം- അടൂർ ഗോപാലകൃഷ്ണൻ മുഖാമുഖം (1984)സംവിധാനം- അടൂർ ഗോപാലകൃഷ്ണൻ അനന്തരം (1987‌‌)സംവിധാനം- അടൂർ ഗോപാലകൃഷ്ണൻ മതിലുകൾ (1989)സംവിധാനം- അടൂർ ഗോപാലകൃഷ്ണൻ വിധേയൻ (1993)സംവിധാനം- അടൂർ ഗോപാലകൃഷ്ണൻ കഥാപുരുഷൻ (1995)സംവിധാനം- അടൂർ ഗോപാലകൃഷ്ണൻ നിഴൽക്കുത്ത് (2003)സംവിധാനം- അടൂർ ഗോപാലകൃഷ്ണൻ സംവിധായകനായി നോക്കുകുത്തി(1988) ഡോക്യുമെന്ററി ഛായാഗ്രാഹകനായി യക്ഷഗാനം(1979) ചോളാ ഹെറിറ്റേജ്(1980) ക്രിഷ്ണണനാട്ടം(1982) കൂടിയാട്ടം.
(2001) കലാമണ്ഡലം ഗോപി(2000) അവലംബം മാതൃഭൂമി ഓൺലൈൻ : മങ്കട രവിവർമ അന്തരിച്ചു Archived 2010-11-27 at the Wayback Machine .
മനോരമ ഓൺലൈൻ : പ്രശസ്ത ഛായാഗ്രഹകൻ മങ്കട രവിവർമ നിര്യാതനായി Archived 2010-11-25 at the Wayback Machine .
Asianet News : Cinematographer Mankada Ravi Varma passes away Archived 2010-11-23 at the Wayback Machine .
Informations and Public Relations Department Kerala : State Film Awards Archived 2016-03-03 at the Wayback Machine .
upperstall.com/blogs/ Shobha Warrier
മങ്കട (വിവക്ഷകൾ)
മങ്കട എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മങ്കട - മലപ്പുറം ജില്ലയിലെ ഒരു ഗ്രാമം.
മങ്കട (മത്സ്യം) - കേരളത്തിൽ സുലഭമായി ലഭിക്കുന്ന ഒരു മത്സ്യം.
മങ്കട ഗവൺമെന്റ് കോളേജ്
കേരളത്തിലെ മലപ്പുറം ജില്ലയിൽ ഏഴ് ഡിഗ്രി കോഴ്സുകളുള്ള സർക്കാർ കോളേജാണ് മങ്കട ഗവൺമെന്റ് കോളേജ് .
കാലിക്കറ്റ് യൂണിവേഴ്സിറ്റിക്ക് കീഴിൽ പ്രവർത്തിക്കുന്നു.
മങ്കട മണ്ഡലത്തിലെ ഏക സർക്കാർ കോളേജ് എന്ന സവിശേഷതയും ഈ കോളേജിനുണ്ട്.
വ്യത്യസ്തമായ എഴ് കോഴ്സുകളോടെ ആരംഭിക്കുന്ന കേരളത്തിലെ ആദ്യത്തെ സർക്കാർകോളേജും ഇതാണ്.
കോഴ്സുകൾ ബി.എ ചരിത്രം, ബി.എ സാമ്പത്തികശാസ്ത്രം, ബി.എ ഇംഗ്ലീഷ്, ബി.എസ്.സി സെെക്കോളജി, ബി.എസ്.സി ഗണിതശാസ്ത്രം, ബി.കോം ബി.ബി.എ അവലംബം ↑
മങ്കട നിയമസഭാമണ്ഡലം
മലപ്പുറം ജില്ലയിലെ പെരിന്തൽമണ്ണ താലൂക്കിലെ അങ്ങാടിപ്പുറം , കൂട്ടിലങ്ങാടി , കുറുവ , മക്കരപ്പറമ്പ് , മങ്കട , മൂർക്കനാട് , പുഴക്കാട്ടിരി എന്നീ ഗ്രാമപഞ്ചായത്തുകൾ ഉൾപ്പെടുന്ന നിയോജകമണ്ഡലമാണ് മങ്കട നിയമസഭാമണ്ഡലം .
മഞ്ഞളാംകുഴി അലിയാണ് ഇപ്പോൾ ഈ മണ്ഡലത്തെ പ്രതിനിധീകരിക്കുന്നത്.
മങ്കട നിയമസഭാമണ്ഡലം 2008-ലെ നിയമസഭാപുനർനിർണ്ണയത്തിനു മുൻപ്
കുറുവ, മക്കരപ്പറമ്പ്, മങ്കട, പുലാന്തോൾ , മൂർക്കനാട് , കൂട്ടിലങ്ങാടി , പുഴക്കാട്ടിരി, കോഡൂർ , എടയൂർ , ഇരിമ്പിളിയം എന്നീ ഗ്രാമപഞ്ചായത്തുകൾ ഉൾപ്പെട്ടതായിരുന്നു മങ്കട നിയമസഭാമണ്ഡലം.
സ്വതന്ത്രൻ കോൺഗ്രസ് സിപിഐ(എം) മുസ്ലിം ലീഗ് ബിജെപി വർഷം ആകെ ചെയ്ത് ഭൂരി പക്ഷം അംഗം പാർട്ടി വോട്ട് എതിരാളി പാർട്ടി വോട്ട് എതിരാളി പാർട്ടി വോട്ട് 2021 218774 168268 6242 മഞ്ഞളാംകുഴി അലി മുസ്ലിം ലീഗ് 83231 ടി.കെ റഷീദലി സിപിഎം 76985 സജേഷ് എളയിൽ ബീജെപി 6641 2016 194288 151210 1508 ടി.എ. അഹമ്മദ് കബീർ 69165 67657 ബി.രതീഷ് 6641 2011 16467 121265 23593 67756 കദീജ സത്താർ 44163 കെ മണികണ്ഠൻ 4387 അവലംബം ↑ Changing Face of Electoral India Delimitation 2008 - Volume 1 Page 723 ↑ ↑ http://www.keralaassembly.org/election/2021/assembly_poll.php?year=2021 no=39 ↑ http://www.keralaassembly.org/election/2021/assembly_poll.php?year=2016 no=39 ↑ http://www.keralaassembly.org/election/2021/assembly_poll.php?year=2011 no=39
മങ്കമ്മ ഇംഗ്ലീഷ് വിലാസം https://ml.wikipedia.org/wiki/Mangamma_Malayalam_Movie
ടി.വി. ചന്ദ്രന്റെ രചനയും സംവിധാനവും നിർവ്വഹിച്ച് രേവതി , നെടുമുടി വേണു , തിലകൻ , ഒടുവിൽ ഉണ്ണികൃഷ്ണൻ , വിജയരാഘവൻ എന്നിവർ പ്രധാനവേഷങ്ങളിൽ അഭിനയിച്ച് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് മങ്കമ്മ .
എൻ.എഫ്.ഡി.സിയാണ് ഈ ചിത്രം നിർമ്മിച്ചത്.
സമീപഭൂതകാല ചരിത്രത്തിലെ രണ്ടു  തീക്ഷ്ണ സന്ദർഭങ്ങളിലൂടെയാണ് മങ്കമ്മ കടന്നു പോകുന്നത്.
ജനാധിപത്യരീതിയിൽ തെരഞ്ഞെടുക്കപ്പെട്ട കമ്മ്യൂണിസ്റ്റ് മന്ത്രിസഭ വിമോചനസമരത്താൽ തകർക്കപ്പെടുന്നതിന്റെയും അടിയന്തരാവസ്ഥയോടെ ഇന്ത്യൻ ജനാധിപത്യം അതിന്റെ പ്രച്ഛന്ന വേഷം സ്വയം അഴിച്ചു കളയുകയും ചെയ്ത രണ്ടു  ഘട്ടങ്ങളാണ് സിനിമയുടെ പശ്ചാത്തലം.
അഭിനേതാക്കൾ അഭിനേതാവ് കഥാപാത്രം രേവതി മങ്കമ്മ നെടുമുടി വേണു നായർ തിലകൻ കറുപ്പൻ ഒടുവിൽ ഉണ്ണികൃഷ്ണൻ മന്നാടിയാർ വിജയരാഘവൻ ബാലൻ ജഗദീഷ് ഗോപകുമാർ വർഗ്ഗീസ് മാപ്ല എം.ജി. ശശി വേലായുധൻ വി.കെ. ശ്രീരാമൻ കോണ്ട്രാക്ടർ രവി വള്ളത്തോൾ ഡോൿടർ എം.എസ്. മേനോൻ സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം ഒരുക്കിയത് ജോൺസൺ ആണ്.
അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സണ്ണി ജോസഫ് ചിത്രസം‌യോജനം വേണുഗോപാൽ കല നേമം പുഷ്പരാജ് ചമയം പട്ടണം റഷീദ് വസ്ത്രാലങ്കാരം വേലായുധൻ കീഴില്ലം ശബ്ദലേഖനം ടി. കൃഷ്ണനുണ്ണി എക്സിക്യൂട്ടീവ് പ്രൊഡ്യൂസർ കെ.പി.എൻ. കുട്ടി അവലംബം ↑ പുറത്തേക്കുള്ള കണ്ണികൾ മങ്കമ്മ ഇന്റർനെറ്റ് മൂവി ഡാറ്റാബേസിൽ മങ്കമ്മ – മലയാളസംഗീതം.
മങ്കട ഇംഗ്ലീഷ് വിലാസം https://ml.wikipedia.org/wiki/Mankada
കേരളത്തിലെ മലപ്പുറം ജില്ലയിലെ ഒരു മലയോര ഗ്രാമമാണ് മങ്കട .
ഒരു നിയമസഭാ മണ്ഡലവും ബ്ലോക്ക് പഞ്ചായത്തും ഗ്രാ‍മ പഞ്ചായത്തുമാണ് മങ്കട.
മലപ്പുറം പാർലമെന്റ് മണ്ഡലത്തിന്റെ ഭാഗമാണ് മങ്കട.
മഞ്ഞളാംകുഴി അലി ആണ് ഇവിടെ നിന്നുള്ള നിയമസഭാ പ്രതിനിധി.
മങ്കട പഞ്ചായത്ത് ചെറിയം കുന്നുകളുടെ അതിർത്തിയിലാണ്.
മലപ്പുറം , മഞ്ചേരി , പെരിന്തൽമണ്ണ എന്നീ പട്ടണങ്ങൾ ഈ ഗ്രാമത്തിന്റെ അതിർത്തിയാണ്.
മങ്കട പഞ്ചായത്തിന്റെ വിസ്തീർണ്ണം 31.33 ച.
കൂടുതലും പ്രദേശം കര ആണെങ്കിലും ചെറിയ കുളങ്ങളും അരുവികളും ഇവിടെ ധാരാളമായി ഉണ്ട്.
മിക്കവാറും ഭൂപ്രദേശങ്ങൾ കൃഷിക്ക് അനുയോജ്യമാണ്.
മഴക്കാലത്ത് വളരെ തണുത്ത കലാവസ്ഥയും വേനൽക്കാലത്ത് വരണ്ട കാലാവസ്ഥയുമാണ് ഇവിടെ.
മഴക്കാലം ജൂൺ മുതൽ നവംബർ വരെയും ശൈത്യകാലം ഡിസംബർ, ജനുവരി മാസങ്ങളിലും ആണ്.
വർഷത്തിൽ ബാക്കി സമയം വേനൽക്കാലമാണ്.
താ‍പം 20 മുതൽ 35 ഡിഗ്രീ വരെ ആണ്.
ഭൂപ്രകൃതി ചെറിയ കുന്നുകളും പീഠഭൂമികളും നിറഞ്ഞതാണ്.
മിക്കവാറും കൃഷിചെയ്യാവുന്ന സ്ഥലങ്ങൾ സ്ഥിരമായ കൃഷിഭൂമികൾ ആയിരിക്കുന്നു.
മറ്റ് ധാതുനിക്ഷേപങ്ങൾ ഇവിടെ ഇല്ല.
2001 -ലെ കാനേഷുമാരി അനുസരിച്ച് മങ്കട പഞ്ചായത്തിലെ ജനസംഖ്യ 28,935 ആണ്.
ഇതിൽ 14131 പേർ പുരുഷന്മാരും 14,804പേർ സ്ത്രീകളുമാണ്.
ജനസാന്ദ്രത ഒരു ചതുരശ്ര കിലോമീറ്ററിൽ 763.52പേർ ആണ്.
ഉയർന്ന സാക്ഷരതാ നിരക്ക് ഉള്ള ഇവിടെ പുരുഷന്മാരുടെ സാക്ഷരതാ നിരക്ക് 94.77 ശതമാനവും സ്ത്രീകളിലേത് 90.44 ശതമാനവുമാണ്.
ഈ ഗ്രാമത്തിൽ 3857 ഭവനങ്ങൾ ഉണ്ട്.
ഇവിടെ ഭവന രഹിതർ ഇല്ല.
ജനസംഖ്യയിൽ 4,309 പേർ ആറുവയസ്സിനു താഴെയുള്ള കുട്ടികൾ ആണ്.
മുസ്ലീം സമുദായത്തിൽ പെട്ടവർ ആണ് ജനസംഖ്യയിൽ കൂടുതലും.
മലയാളം ആണ് പരക്കെ ഉപയോഗിക്കുന്ന ഭാഷ എങ്കിലും ഭരണ കാര്യങ്ങൾക്കായി ഇംഗ്ലീഷ് ഉപയോഗിക്കുന്നു.
ജനങ്ങളുടെ പാരമ്പര്യമായ വരുമാന മാർഗ്ഗം കൃഷി ആണ്.
ചെറുകിട വ്യവസായങ്ങളും വിദേശത്തുനിന്ന് മറുനാടൻ മലയാളികൾ അയക്കുന്ന പണവും മങ്കടയുടെ സമ്പദ് വ്യവസ്ഥയിൽ ഒരു നല്ല പങ്കുവഹിക്കുന്നു.
മങ്കടയിൽ നിന്ന് ഒരുപാടുപേർ ഗൾഫ് രാജ്യങ്ങളിൽ അവിദഗ്ദ്ധ തൊഴിലാളികളായി ജോലിചെയ്യുന്നു.
ഇന്ന് ഇവിടെയുള്ള ഭവന നിർമ്മാണ പ്രവർത്തനങ്ങളുടെ ആധിക്യം ഗൾഫ് പണത്തെ മാത്രം ആശ്രയിച്ചാണ്.
കൃഷി വളരെ ആദായകരമല്ലെങ്കിലും ഇന്ത്യയിലെ മറ്റു പല സ്ഥലങ്ങളെയും അപേക്ഷിച്ച് ഇവിടെ കൃഷിയിൽ നിന്നുള്ള വരുമാനം കൂടുതലാണ്.
പ്രധാന കാർഷിക വിളകൾ തെങ്ങ് , അടക്ക , നെല്ല് , വാഴ എന്നിവയാണ്.
ഗ്രാമത്തിലെ പച്ചക്കറി - ഭലവർഗ്ഗ കൃഷികൾ സ്വന്തം ആവശ്യങ്ങൾക്കായി മാത്രമാണ്.
ഭരണസംവിധാനവും മറ്റ് സൗകര്യങ്ങളും
ഈ പഞ്ചായത്ത് 18 വാർഡുകളായി തിരിച്ചിരിക്കുന്നു.
ഗ്രാമത്തിന്റെ വികസന ഫണ്ടുകൾ ലഭിക്കുന്നത് അസംബ്ലി, പാർലമെന്റ് അംഗങ്ങളുടെ ഫണ്ടിൽ നിന്നും ഗ്രാമ ഫണ്ടുകളിൽ നിന്നുമാണ്.
ഇന്ത്യയിലെ മറ്റു സ്ഥലങ്ങളെ അപേക്ഷിച്ച് ഈ പഞ്ചായത്തിന് ഒരു നല്ല വികസന ചരിത്രം അവകാശപ്പെടാൻ കഴിയും.
ഈ പഞ്ചായത്തിൽ ഒരു സർക്കാർ ആശുപത്രി, ഒരു സർക്കാർ ആയുർവേദ ആശുപത്രി, എന്നിവയും ചില ക്ലിനിക്കുകളും പ്രവർത്തിക്കുന്നു.
മറ്റ് പൊതു സൗകര്യങ്ങളിൽ എസ്.ബി.ടി അടക്കം മൂന്ന് ബാങ്കുകൾ, ഒരു തപാൽ ഓഫീസ്, ഒരു പൊതു വായനശാല, ഒരു സ്റ്റേഡിയം എന്നിവ ഉൾപ്പെടുന്നു.
മങ്കടയിലെ പ്രധാനമായുള്ള ഗതാഗത മാർഗ്ഗങ്ങൾ ബസ്സ്, ജീപ്പ് / വാൻ, മോട്ടോർ സൈക്കിൾ, സൈക്കിൾ എന്നിവയാണ്.
അടുത്തുള്ള നഗരങ്ങളിലേക്ക് ഇവിടെ നിന്നും ബസ്സ് ലഭിക്കും.
ഏറ്റവും അടുത്തുള്ള റെയിൽ‌വേ അങ്ങാടിപ്പുറം സ്റ്റേഷൻ മങ്കടയിൽ നിന്ന് 8 കിലോമീറ്റർ അകലെയാണ്.
കരിപ്പൂർ അന്താരാഷ്ട്ര വിമാനത്താവളം 50 കിലോമീറ്റർ അകലെയാണ്.
പഞ്ചായത്തിൽ ഒരു നല്ല റോഡ് ശൃംഖല ഉണ്ട്.
ഇപ്പോൾ മങ്കടയിൽ സ്റ്റേറ്റ് ഹൈവേ നിലവിൽ വന്നു.
സാക്ഷരതാ നിലവാരം കൂടുതൽ ആണെങ്കിലും ഉന്നത വിദ്യാഭ്യാസം ലഭിച്ചവരുടെ എണ്ണം വളരെ കുറവാണ്.
കേരള സാക്ഷരതാ മിഷന്റെ പ്രവർത്തനങ്ങളുടെ ഭലമായി ആണ് ഒരുപാടുപേർ ഇവിടെ സാക്ഷരർ ആയത്.
ഈ പഞ്ചായത്തിൽ ഒരുപാട് പ്രൈമറി, അപ്പർ പ്രൈമറി വിദ്യാലയങ്ങൾ ഉണ്ട്.
ഇവിടത്തെ പ്രധാന വിദ്യാഭ്യാസ സ്ഥാപനം ആയിരകണക്കിന് വിദ്യാർഥികൾ  പഠിക്കുന്ന ഗവണ്മെന്റ് ഹയ്യർ സെക്കന്ററി സ്കൂൾ ആണ്.
വിദ്യാഭ്യാസ സ്ഥാപനങ്ങൾ ജി.എച്ച്.എസ്.എസ് മങ്കട ജി.എച്ച്.എസ്. ചേരിയം - മങ്കട അൽ അമീൻ ഇംഗ്ലീഷ് മീഡിയം സ്കൂൾ എൻ.സി.ടി ഇംഗ്ലീഷ് മീഡിയം സ്കൂൾ പി.ടി.എം ഇംംഗ്ലീഷ് മീഡിയം  സ്കൂൾ വെളളില ജി.എൽ.പി.സ്കൂൾ മങ്കട അവലംബങ്ങൾ
മങ്കട ബ്ലോക്ക് പഞ്ചായത്ത്
മലപ്പുറം ജില്ലയിലെ പെരിന്തൽമണ്ണ താലൂക്കിലാണ് 239.71 ചതുരശ്രകിലോമീറ്റർ വിസ്തീർണ്ണമുള്ള മങ്കട ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1960-ൽ ആണ് മങ്കട ബ്ളോക്ക് പഞ്ചായത്ത് രൂപീകൃതമാകുന്നത്.
അതിരുകൾ കിഴക്ക് - പെരിന്തൽമണ്ണ ബ്ളോക്ക് പടിഞ്ഞാറ് - കടലുണ്ടി പുഴയും മലപ്പുറം , കുറ്റിപ്പുറം ബ്ളോക്കുകളും വടക്ക് - മലപ്പുറം ബ്ളോക്കും കടലുണ്ടിപ്പുഴയും തെക്ക്‌ - പട്ടാമ്പി ബ്ളോക്കും കുന്തിപ്പുഴയും ഗ്രാമപഞ്ചായത്തുകൾ കുറുവ ഗ്രാമപഞ്ചായത്ത് മങ്കട ഗ്രാമപഞ്ചായത്ത് മക്കരപ്പറമ്പ് ഗ്രാമപഞ്ചായത്ത് പുലാമന്തോൾ ഗ്രാമപഞ്ചായത്ത് മൂർക്കനാട് ഗ്രാമപഞ്ചായത്ത് കൂട്ടിലങ്ങാടി ഗ്രാമപഞ്ചായത്ത് പുഴക്കാട്ടിരി ഗ്രാമപഞ്ചായത്ത് കോഡൂർ ഗ്രാമപഞ്ചായത്ത് അങ്ങാടിപ്പുറം ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല മലപ്പുറം താലൂക്ക് പെരിന്തൽമണ്ണ വിസ്തീര്ണ്ണം 239.71  ചതുരശ്ര കിലോമീറ്റർ ജനസംഖ്യ 244,562 പുരുഷന്മാർ 118,752 സ്ത്രീകൾ 125,810 ജനസാന്ദ്രത 1020 സ്ത്രീ : പുരുഷ അനുപാതം 1059 സാക്ഷരത 90.05% വിലാസം
മങ്കട ബ്ലോക്ക് പഞ്ചായത്ത് രാമപുരം - 679350 ഫോൺ : 04933 282034 ഇമെയിൽ : nregamkd@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/mankadablock Archived 2013-11-30 at the Wayback Machine .
പോർട്രയിറ്റ് ഓഫ് ബിയാ ഡ മെഡിസി ഇംഗ്ലീഷ് വിലാസം https://ml.wikipedia.org/wiki/Portrait_of_Bia_de%27_Medici
ഏകദേശം 1542-ൽ അഗ്നോളോ ബ്രോൺസിനോയുടെ തടിയിൽ ചിത്രീകരിച്ച എണ്ണ- ടെമ്പറ ചിത്രമാണ് പോർട്രയിറ്റ് ഓഫ് ബിയാ ഡ മെഡിസി .
ഈ ചിത്രം ഇപ്പോൾ ഫ്ലോറൻസിലെ ഉഫീസിയിൽ സൂക്ഷിച്ചിരിക്കുന്നു.
വളരെക്കാലം ഈ ചിത്രം മ്യൂസിയത്തിന്റെ ഹൃദയഭാഗത്ത് ട്രിബ്യൂണയിൽ പ്രദർശിപ്പിച്ചിരുന്നു.
എന്നാൽ 2012 മുതൽ ഈ ചിത്രം നൂവോ ഉഫിസിയുടെ 'സെയിൽ റോസ്സെ'യിലേക്ക് മാറ്റിയിരുന്നു.
പോണ്ടോർമോയുടെ രണ്ടാമത്തെ ചിത്രമാണ് ബിയ ഡി മെഡിസി എന്ന് പ്രദർശനത്തിൽ വാദിക്കപ്പെട്ടിട്ടുണ്ട്.
എന്നാൽ ഈ തിരിച്ചറിയൽ തർക്കത്തിലാണ്.
മെഡിസിയുടെ മരണശേഷം പിതാവ് മരണാനന്തരചടങ്ങിൻറെ ഭാഗമായി അഗ്നോളോ ബ്രോൺസിനോയെ ഈ ചിത്രം വരയ്ക്കാൻ ഏൽപ്പിച്ചതായി പല ചരിത്രകാരന്മാരും വിശ്വസിക്കുന്നു.
48 സെന്റിമീറ്റർ വീതിയും, 63 സെന്റീമീറ്റർ നീളവുമുള്ള ഈ ചിത്രം തടിയിൽ ടെമ്പറ രീതിയിൽ ചിത്രീകരിച്ചിരിക്കുന്നു.
ഫ്ലോറൻസിലെ ഗാലേരിയ ഡിഗ്ലി ഉഫിസിയിൽ പ്രദർശിപ്പിച്ചിരിക്കുന്ന പ്രസിദ്ധമായ ഈ ചിത്രത്തിൽ, ബിയ തന്റെ പിതാവിന്റെ മുഖഭാഗചിത്രവുമായി ഒരു മെഡൽ ധരിച്ചിരിക്കുന്നു.
ഇത് പിതാവുമായി ബിയയ്ക്കുള്ള ബന്ധം ഉറപ്പിച്ചുപറയുന്നു.
കുട്ടിയുടെ യഥാർത്ഥ നീളത്തിന്റെ പകുതിയിൽ ഒരു കസേരയിൽ ഇരിക്കുന്നതായി ബ്രോൻ‌സിനോ ചിത്രീകരിച്ചിരിക്കുന്നു.
ഈ ചിത്രത്തിനുതൊട്ടുമുമ്പ് ചിത്രീകരിച്ച പോർട്രെയിറ്റ് ഓഫ് ലുക്രേസിയ പാൻസിയാറ്റിച്ചി എന്ന ചിത്രത്തിൽ ചിത്രകാരൻ ചിത്രീകരിച്ചിരിക്കുന്ന കൈ ചലനത്തിന്റെ രീതി രണ്ടുചിത്രങ്ങളിലും സാമ്യതപുലർത്തുന്നു.
കഥാപാത്രം എഴുന്നേൽക്കാൻ പോകുന്നതുപോലെ, തീവ്രവും എന്നാൽ വികാരരഹിതവുമായി കാഴ്ചക്കാരനു നേരെ നോക്കുന്നു.
മുഖം നീലനിറത്തിലുള്ള പശ്ചാത്തലത്തിൽ പ്രകാശിപ്പിക്കുകയും എടുത്തുകാണിക്കുകയും ചെയ്യുന്നു.
അതേസമയം മങ്ങിയ വെളിച്ചവും ശക്തമായ ചിയറോസ്കുറോ ശൈലിയുടെ അഭാവവും വിഷയത്തിന്റെ നിറം സുഗമമാക്കുകയും കുട്ടിയുടെ സവിശേഷതകൾക്ക് കൂടുതൽ അനുയോജ്യതയും നൽകുന്നു.
ശരീരവർണ്ണം ഇളം വെളുപ്പായതിനാൽ ബ്രോൻസിനോ തന്റെ മരണ മാസ്ക് ഉപയോഗിച്ച് ചിത്രീകരിച്ചിരിക്കുന്നു.
ബിയ അവളുടെ നെറ്റിക്ക് നടുവിൽ മുടി രണ്ടായി പിളർത്തിയിരിക്കുന്നു.